Source: http://www.bihon.ro/final-nefast-pentru-csm-digi-steaua-e-campioana-turului/1752442
Timestamp: 2017-06-27 03:41:15+00:00

Document:
Final nefast pentru CSM Digi | Steaua e campioana turului - BIHON
Publi24 BIHON Bihon CSM Oradea Final nefast pentru CSM Digi | Steaua e campioana turului Final nefast pentru CSM Digi | Steaua e campioana turului	De	Gavril Nutiu	la	18. decembrie 2016 14:54	Reactualizat la:	18. decembrie 2016 16:49	1Comentariu CSM Digi a pierdut ambele meciuri din deplasare cu contracandidata la titlul ediţiei.	Derby-ul turului a oferit două meciuri total diferite ca scor şi desfăşurare. Primul a fost dominat cu o autoritate neaşteptată de către stelişti, care şi-au surclasat pur şi simplu adversara.
Partida de sâmbătă ne-a amintit de meciul cinci al finalei din sezonul trecut, în care Steaua spulbera şi atunci echipa noastră, scor 12-5. Din nefericire, proporţiile eşecului au fost şi mai mari de data aceasta, partida încheindu-se cu un rezultat pur şi simplu neverosimil, 18-8. A fost cea mai severă înfrângere suferită de poloul orădean în campionat în ultimul deceniu. Şi aceasta tocmai în anul în care CSM Digi realizează o performanţă notabilă, calificarea în semifinalele LEN Euro Cup.
Jucătorii orădeni au fost realmente absenţi în acest meci, fiind depăşiţi într-o manieră incredibilă. Steliştii au condus de câteva ori la o diferenţă mai mare de zece goluri, impunându-se cu o uşurinţă la care nici ei nu se aşteptau. Echipa noastră a părut sleită de puteri, incapabilă să se concentreze şi să ofere o replică decentă. „Acel meci a fost un accident”, a afirmat antrenorul Kádár Kálmán.
Partida de duminică a fost mult mai echilibrată, având o desfăşurare dramatică. CSM Digi a arătat o altă faţă, a dominat jocul şi s-a aflat la conducere până cu două minute înainte de final. Orădenii au câştigat primele două sferturi, aflându-se în avantaj la pauză, scor 3-5. Ecartul de două goluri s-a menţinut înaintea ultimului sfert, scor 6-8.
Din păcate, echipa noastră nu a mai reuşit să înscrie în sfertul patru, trebuind să suporte şi pierderea a trei titulari – Chioveanu, A. Creţu şi Negrean, descalificaţi pentru trei eliminări, plus a antrenorului Kádár Kálmán, care a văzut cartonaşul roşu pentru proteste. Aflându-se practic în permanenţă în superioritate numerică (o dată chiar şi dublă superioritate) pe fazele sale de atac, Steaua a marcat de trei ori în ultimul sfert, reuşind să câştige un meci în care nu a condus decât în final, scor 9-8.
Acuză vehement arbitrajul
Oficialii CSM Digi au fost revoltaţi de arbitrajul de care au avut parte în meciul al doilea al derby-ului cu Steaua, acuzând cu precădere pretaţia lui Tóth Ferenc. „Arbitrajul a fost pe faţă împotriva noastră. Au fost vizaţi cu eliminări cei mai buni jucători ai noştri, am avut trei descalificaţi, plus antrenorul. Steaua nu a fost sancţionată cu contrafault niciodată, în timp ce pe noi ne-au întors din atac de mai multe ori. Am avut şi două faze în care trebuia să ni se acorde lovituri de la cinci metri. În plus, Steaua a fost în superioritate la fiecare atac al său în ultimul sfert. Este inadmisibil aşa ceva. Vom face memoriu la federaţie, poate şi la Liga Europeană de Nataţie, vom trimite înregistrarea meciului. Dar, ce folos, pentru că rezultatul va rămâne acelaşi”, ne-a declarat Dorin Roşca, organizator de competiţii al CSM Digi.
La rândul său, antrenorul Kádár Kálmán s-a arătat la fel de vehement. „Despre primul meci nu avem ce să spunem, dar am fi meritat să învingem în cel de-al doilea. Am fost mai buni, dar arbitrajul a fost pe faţă împotriva noastră, nu am fost lăsaţi să câştigăm”, a spus tehnicianul orădean.
Steaua nu mai poate pierde practic locul 1
Prin cele două victorii obţinute în faţa lui CSM Digi, prima la zece goluri diferenţă, CSA Steaua Stirom şi-a asigurat nu numai poziţia de lideră la finele turului, ci practic şi la finele sezonului regulat. Chiar dacă va câştiga meciurile cu Steaua din retur, este greu de crezut că echipa noastră va obţine o diferenţă mai mare de 11 goluri. Ţinând seama de faptul că primul criteriu de departajare în caz de egalitate de puncte este golaverajul din partidele directe, înseamnă că Steaua se va menţine pe primul loc la finele sezonului regulat.
Acest lucru îi conferă avantajul de a disputa trei meciuri în propriul bazin în finală, aşa cum s-a întâmplat în sezonul trecut. Este greu de crezut că Steaua sau CSM Digi ar mai putea pierde puncte în faţa altor echipe, aşa că meciurile directe dintre ele sunt decisive.
Piscina Steaua. Spectatori: circa 100
CSA Steaua Stirom – CSM Digi Oradea 18-8 (7-2, 4-0, 4-3, 3-3) şi 9-8 (3-4, 0-1, 3-3, 3-0)
CSA Steaua: Stoenescu, Drăguşin – portari; Filipovic 1+2, Ianc, Vătrai 2+1, Cotrău, Buşilă 1+0, Murisic 5+0, Krizman 3+0, P. Popescu, Delgado 0+2, Robu 1+0, Goanţă 0+1, Ghiban 3+1, Pantazi, Rădoi 2+2. Antrenor: Andrei Iosep. Secund: Răzvan Cristescu
CSM Digi: Pjetlovic, D. Creţu – portari; M. Gheorghe 2+1, Negrean, Diaconu 0+2, Chioveanu 0+1, Prioteasa 1+1, Costa, Pavlovic 0+1, A. Creţu 2+1, R. Georgescu 1+1, Dobre 1+0, Remeş, Kováts, I. Szabó 1+0. Antrenor: Kádár Kálmán. Secund: Gheorghe Dunca
Arbitri: Tóth Ferenc (Târgu Mureş), Manuel Manea (Bucureşti)
Superiorităţi numerice: 9 (7) – 9 (3), respectiv 14 (5) – 10 (3)
Descalificări pentru 3 eliminări: – / – , respectiv Ghiban / Chioveanu, A. Creţu, Negrean
Cartonaşe roşii: – / -, respectiv – / Chioveanu şi antrenorul Kádár
Taguri: campioana turului, csm digi, len euro cup, polo, steaua	1Comentariu	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 csm